Na osnovu člana 35. Zakona o planiranju i izgradnji („Službeni glasnik RS“, broj 72/09, 81/09-ispravka, 64/10-odluka US, 24/11, 121/12, 42/13-odluka US, 50/13-odluka US, 98/13–odluka US, 132/14, 145/14, 83/18, 31/19, 37/19-dr.zakon, 9/20 i 52/21, 62/23 i 91/25) i člana  40. Statuta opštine Tutin („Službeni  list opštine Tutin“, broj 1/19), na prijedlog Opštinskog vijeća opštine Tutin, Skupština opštine Tutin, na sednici održanoj dana 19.06.2026. godine, donela je

ODLUKU
o pokretanju postupka izrade druge izmjene i dopune Plana detaljne regulacije „Kraljevac“ („Službeni list opštine Tutin“, br. 10/2008 i 15/2018)
Član 1. 
Pristupa se izradi druge izmjene i dopune Plana detaljne regulacije „Kraljevac“ (u daljem tekstu: Plan). 
Član 2. 
Granica obuhvata druge izmjene i dopune Plana odnosi se na područje važećeg Plana detaljne regulacije „Kraljevac“, definisanog odlukom objavljenom u „Službenom listu opštine Tutin“, br. 10/2008 i 15/2018. 
Površina obuhvaćena ovim izmjenama utvrdiće se tokom izrade planskog dokumenta,  na osnovu ažuriranih katastarskih i geodetskih podloga. 
Granica izrade Plana je preliminarna, a konačna granica će biti definisana u fazi izrade i verifikacije nacrta Plana. 
Član 3. 
Planski osnov za izradu druge izmjene i dopune Plana predstavlja važeći planski dokument višeg reda – Prostorni plan opštine Tutin, kao i sve njegove izmjene i dopune. 
Primenjuju se osnovni principi planiranja, uređenja, korišćenja i zaštite prostora definisani planskim dokumentom višeg reda. 
Član 4. 
Sadržina Plana biće izrađena u skladu sa članovima 25. i 26. Pravilnika o sadržini, načinu i postupku izrade dokumenata prostornog i urbanističkog planiranja („Službeni glasnik RS“, br. 32/2019). 
Član 5. 
Rok za izradu druge izmjene i dopune Plana je 6 (šest) mjeseci od dana stupanja na snagu ove Odluke. 
Član 6. 
Sredstva za izradu druge izmjene i dopune Plana obezbeđuje opština Tutin a deo podnosioci zahteva. 
Član 7. 
Cilj izrade druge izmjene i dopune Plana je unapređenje planskih rješenja, otklanjanje uočenih nedostataka u važećem planskom dokumentu, usklađivanje sa stanjem na terenu, kao i stvaranje uslova za efikasniju realizaciju planiranih sadržaja. 
Tokom javnog uvida moguće su izmjene i dopune planskih rješenja u skladu sa primedbama zainteresovanih subjekata. 
Član 8. 
Nosilac izrade Plana je Odeljenje za urbanizam, imovinsko-pravne i komunalno-stambene poslove opštine Tutin. 
Član 9. 
Plan će se raditi na ažuriranoj geodetskoj podlozi, overenoj od strane nadležne Službe za katastar nepokretnosti, u odgovarajućoj razmeri, koja će biti definisana Odlukom o izradi Plana. 
Član 10. 
Do usvajanja druge izmjene i dopune Plana primenjivaće se važeći Plan detaljne regulacije „Kraljevac“ („Službeni list opštine Tutin“, br. 10/2008 i 15/2018). 
Član 11. 
Način sprovođenja javnog uvida i javne rasprave vršiće se u skladu sa članovima 50. i 51. Zakona o planiranju i izgradnji, kao i članovima 54–67. Pravilnika o sadržini, načinu i postupku izrade dokumenata prostornog i urbanističkog planiranja („Službeni glasnik RS“, br. 32/2019). 
Član 12. 
Odluka o potrebi izrade ili neizrade strateške procjene uticaja na životnu sredinu doneće se u skladu sa posebnim propisima i biće sastavni deo planske dokumentacije. 
Član 13. 
Ova Odluka stupa na snagu osmog dana od dana objavljivanja u „Službenom listu opštine Tutin“. 

